שיחה:אושוויץ

message: בפתיח כתוב "הימלר סיפק תיאור מפורט של פעולת המחנה במהלך חקירתו לאחר המלחמה וכן באוטוביוגרפיה שלו. הוא נתלה ב-1947 מול הכניסה למשרפה של אושוויץ 1." אבל הימלר בכלל התאבד ב-1945.Eranb 17:10, 4 אוג' 2004 (UTC)
replies: text: הכוונה כנראה לרודולף הס אלמוג 17:03, 4 אוג' 2004 (UTC)
replies: text: :כן, כך זה גם בוויקי באנגלית. תודה! Eranb 17:10, 4 אוג' 2004 (UTC)
thread_title:  הימלר? 

message: יש סיבה מיוחדת לחוסר בתמונות, מחשש שתהיינה קשות מדי? או שאפשר להוסיף?
replies: text: אפשר להוסיף תמונות נייטרליות יחסית, נעלים וכד', אל תוסיף את התמונות של הניצולים שצולמו ע"י האמריקאים, נראה לי שזה יותר מדי. טרול רפאים 22:50, 5 פבר' 2005 (UTC)
thread_title:  חוסר בתמונות. 

message: האם הנתון הזה מהימן? רק חמישה אנשים בלבד הצליחו לברוח? ידוע לי לפחות על אחת נוספת, ארן חדוה. מישהו בדק את זה? Ches 16:57, 13 מרץ 2005 (UTC)
replies: text: אני הכנסתי את הנתון הזה, על סמך כתבה על רודולף ורבה ב"הארץ". אין לי מקור אחר. בברכה, ערןב 17:05, 13 מרץ 2005 (UTC)
replies: text: :אני לא יודע אם להוסיף או לא, בכל מקרה, הנה(מסמך PDF). Ches 17:08, 13 מרץ 2005 (UTC)

text: :אגב, אני מצאתי את מה שאני מניח שאתה מדבר עליו, ככה שאם מישהו רוצה לקרוא: http://www.bambili.com/bambili_news/katava_main.asp?news_id=10154&sivug_id=5 Ches 17:19, 13 מרץ 2005 (UTC)
thread_title:  בריחה מאושוויץ 

message: אדית פיאף לא יהודיה ולא הייתה אסירה באושוויץ - צריך לתקן
thread_title:  אסירים מפורסמים 

message: בערך רשום שעומדן הניספים במחנה הוא מיליון-מיליון ו-100 אלף איש כולל לא יהודים (בכל אופן זה רשום כמספר הקורבנות ולא כמספר הקורבנות היהודם). בפרק העוסק בשואה, בערך היסטוריה של עם ישראל רשום: "במחנה ההשמדה אושוויץ לבדו, נרצחו למעלה ממיליון וחצי יהודים בתאי הגזים". גם בערך על רודולף ורבה יש מספר דומה: "מעל 1.7 מיליון איש הושמדו באושוויץ עד לקיץ 1944, כ-90% מהם היו יהודים.". כנראה שבערכים אחרים ישנם מספרים נוספים.
אני מבין שמדובר בעומדן, והמספר המדוייק אינו ידוע. אני מציע שנגיע למספר מוסכם ואחיד שיופיע כל הערכים, כשבערך הזה יהיה רשום על ההערכות השונות, ומה ההערכה היותר מקובלת.
במוזיאון אושוויץ מעריכים את מספר הקורבנות בכ-1,100,000 יהודים לכל הפחות, וכ-170,000 לא יהודים,זה נראה לי מקור מספיק מוסמך. --משתמש חסר חיים 14:50, 25 בדצמבר 2006 (IST)
thread_title:  מספר הניספים 

message: אני מנסה לכתוב ערך על אושווינצ'ים העיר בפולין (האם אושוויצ'ים או אושווינצ'ים?). הייתה שם קהילה יהודית גדולה שנספתה רובה בשואה. הבעייה היא שהערך כאן מתחיל בתיאור העיר ומייד עובר למחנות הריכוז וההשמדה. לדעתי, צריך להיות ערך נפרד למחנה וערך נפרד לעיר שיש לה היסטוריה לפני ואחרי המחנה והייתה בה, כאמור, גם קהילה יהודית, שהיא זו שמעניינת אותי.אודי 19:42, 15 באפריל 2007 (IDT)
replies: text: כן, צריכים להיות ערכים נפרדים. צריך להשתמש בתבנית "פירוש נוסף". גילגמש • שיחה 19:45, 15 באפריל 2007 (IDT)
thread_title: שם הערך, הפרדה בין העיר ובין המחנות

message: הסרתי מהערך את הפיסקה הבאה: "מיעוט של כותבים, חלקם מצדדים בהכחשת השואה, ביקרו את מה שמהווה לטענתם אי-דיוקים היסטוריים לגבי אושוויץ, המופצים על ידי ממשלת פולין, שדולות יהודיות, ספרות פופולרית והוליווד כחלק מתעשיית השואה. הם מצביעים לפעמים על כך שממשלת פולין הקומוניסטית נהגה לנקוב במספר 3-4 מיליון כמספר הנרצחים באושוויץ, שמחקר מאוחר יותר תיקן למספרים המופיעים לעיל."
הפיסקה אינה כוללת סימוכין ואינה ברורה. ראשית, אם אכן הכתוב בה נכון, המקום הוא במסגרת הדיון בהכחשת השואה ולא כאן. שנית, באיזה אי דיוקים מדובר? אם המדובר רק בנוגע לגירסת פולין הקומוניסטית בעניין הקורבנות, הרי שזה פרט שולי לחלוטין שמקומו אינו בערך, כמו עוד אלפי ורבבות פרטים הנוגעים לאושוויץ, שניתן לחשוב עליהם. מכל מקום, בשביל שפיסקה כזו תעמוד הייתי רוצה לדעת מיהם הכותבים, מה מעמדם, מהיכן הם, על מה הם סומכים את דבריהם, ומהי המסקנה שהם מסיקים מכך, כיצד אם בכלל דברים אלו נסתרו, וכיוב'. בצורתה הנוכחית אין פיסקת ה"ביקורת" יכולה לעמוד. קילגור טראוט 15:48, 30 במאי 2007 (IDT)
thread_title: ביקורת

message: אני מציע לשנות את שם הערך כיוון שהוא עוסק במחנה הריכוז, ובמידה מועטה מאוד בעיירה אושינצ'ם. חרף זאת, הוא נפתח במשפט הדן בעיירה, ולא במחנה הריכוז, עליו עוברים לדבר שני משפטים אחר כך ועד סוף הערך. הערותיכם יתקבלו בברכה. קומולוס • שיחה בואו לעזור בתערוכה 22:56, 11 באוגוסט 2007 (IDT)
replies: text: אני חושש ששינוי השם היה טעות. חשיבותו העיקרית של המקום היא היותו מחנה השמדה, לא מחנה ריכוז. אני מציע להעביר למחנה ההשמדה אושוויץ, ואולי עדיף פשוט להחזיר לשם המקורי אושוויץ. ‏odedee • שיחה 20:05, 2 ביוני 2008 (IDT)
thread_title:  מחנה הריכוז אושוויץ 

message: לא מצאתי בשום מקום פריט חיפוש זה. היה ראוי להוסיפו. אני מניח שאינני היחיד המעוניין לחפש פרטים על קרוביו ששהו במחנה זה. אנא הוסיפו אותו במהרה. תודה
replies: text: למיטב ידיעתי לא קיים עדיין אתר הנותן מידע מסוג זה. הארכיון שנפתח זה עתה לציבור הוא בבאד ארולסן וכתובתו: http://www.its-arolsen.org

text: אין בארכיון מתן מידע אישי מיידי, אלא שיש למלא טופס בקשה למידע.--‏Golf Bravo‏ 12:33, 11 בפברואר 2008 (IST)
thread_title:  איתור אסירים לפי שם ומספר 

message: ניסיתי להבין את חלקו של ריכרד בר בהשמדת יהודי הונגריה, ומצאתי שאינני מסוגל להגיע למסקנות בביטחון מלא. האם היה בר מפקדו האחרון של מחנה הריכוז אושוויץ (כפי שכתוב בוויקי האנגלית), או שהיה זה רודולף פרנץ הס (כפי שכתוב כאן)? מי עוד נמנה עם מפקדי מחנות אושוויץ בתקופה זו? הערך :de:Richard Baer מזכיר עוד שני שמות, ששאין להם ערכים בעברית. הערך מחנה הריכוז אושוויץ והערכים העוסקים במפקדיו זקוקים לטיפול יסודי של מי שבקי בנושא. דוד שי 08:24, 11 בפברואר 2008 (IST)
replies: text: בתשובה לשאלתך בלוח המודעות: אינני בקי במיוחד בנושא, אך הנה ממצאי בדיקה שערכתי. בספר "The Case for Auschwitz: Evidence from the Irving Trial" מאת Robert Jan Van Pelt, מצוטטת (עמ' 260) עדותו של הס, כי היה מפקד המחנה ממאי 1940 עד סוף נובמבר 1943, אז הועבר לברלין. המפקד הבא, ארתור ליבהנשל, היה בתפקיד עד תחילת יוני 1944, אז הוחלף משום ש"תפקוד המחנה" היה לא יעיל. לדברי הס, בתקופה זו הועבר בחזרה לאושוויץ כדי לשפר את יעילות המחנה, ועסק בכך ביוני-יולי-אוגוסט 1944 (400,000 יהודי הונגריה הושמדו בתקופה שבין מאי-יולי 1944). ריכרד בר היה אז מפקד אושוויץ I, קרמר היה מפקד אושוויץ II (שבו היו המשרפות) ושוורץ היה מפקד אושוויץ III. הס, שהיה הבכיר במקום, היה באופן רשמי "SS senior garrison commander" (להבנתי, אחראי-על של כל המחנה). לפי הס, הוא עזב את המחנה סופית בסוף אוגוסט 1944, וקרמר, שסייע לו בהשמדה בין יוני לאוגוסט, המשיך בהשמדת יהודים עד נובמבר 1944, המועד שבו הורה הימלר להפסיק את ההשמדה בגלל מו"מ עם נציגים ציונים. דברים דומים כתובים בספרו של הס שתורגם לאנגלית, למשל בשם "Death Dealer: The Memoirs of the Ss Kommandant at Auschwitz".

text: ב-"People in Auschwitz" מאת Hermann Langbein נכתב כי הס חזר למחנה ב-8 במאי 1944 ומונה ל"מפקד על" כמתואר קודם. ב-11 במאי 1944 החליף בר את ליבהנשל כמפקד אושוויץ I (תואם את הכתוב במקור אחר, כי ליבהנשל מונה למפקד מיידנק באמצע מאי). ב-16 במאי הגיעו שלוש הרכבות הראשונות מהונגריה. לפי אותו מקור, הס עזב את אושוויץ ב-29 ביולי, כשנשלמה השמדת יהדות הונגריה, ובר מונה אז ל-"SS senior garrison commander". התיאור בערך ריכרד בר הוא מטעה.

text: שורש הבלבול, אם כן, הוא בהבחנה הלקויה בערכים השונים בין מפקדי התת-מחנות אושוויץ II , I ו-III ובין הפיקוד על כלל המחנות (היו 45 מחנות נוספים, ברובם מחנות עבודה כנראה, שלא ברור לי אם הפיקוד עליהם היה אף הוא בידי הס או בר). במקורות רבים נכתב כי ריכרד בר היה מפקד אושוויץ בזמן פינויו בינואר 1945, ובשום מקום לא נכתב כי היה זה הס, כך שלא סביר שהוא היה מפקד רביעי ואחרון של אושוויץ. המסמך של יד ושם שגוי, או לפחות לא ברור, כנראה שהתכוונו לרשום את הס כמפקד בין ליבהנשל לבין בר, בתקופה שבה הושמדה יהדות הונגריה. ‏odedee • שיחה 08:44, 22 בפברואר 2008 (IST)
replies: text: :תודה רבה על הבדיקה היסודית. אני מקווה שתוסיף את המידע גם בערכים הרלבנטיים. דוד שי - שיחה 10:40, 22 בפברואר 2008 (IST)
replies: text: ::הנחתי שתגיע בקשה כזו :) אעשה זאת לאחר שאדע מה התרגום הנכון למונח במקור בגרמנית. ‏odedee • שיחה 10:47, 22 בפברואר 2008 (IST)
thread_title:  מפקדי אושוויץ 

message: באושוויץ נרצחו יותר ממיליון וחצי בני אדם, אך בערך זה הם צומצמו לסעיף "אסירים ידועים" - רשימה של ידוענים. רשימות של ידוענים מכעיסות אותי גם כאשר הן מופיעות בערכים אחרים, כגון ערך על בית ספר תיכון המונה את הידוענים שיצאו מבית ספר זה, אך בערך שלפנינו קיומה של רשימת ידוענים ממש בלתי נסבל, ומרדד את המוות לדרגה של אירוע רודף רייטינג. לפיכך ביטלתי רשימה זו. השארתי מתוכה את שמותיהם של אלה שכתבו ספרים על חוויותיהם במחנה, משום שספריהם מסוגלים להוות מקור להבנת החיים והמוות במחנה. אני מקווה שרשימה זו תורחב בתיאור קצר של אופי הספרים. דוד שי - שיחה 07:35, 26 ביוני 2008 (IDT)
thread_title: אסירים ידועים

message: זאת טעות קשה לקרוא לאושוויץ מחנה ריכוז. אושוויץ פעל בעיקר כמחנה השמדה וידוע מאז ככזה. מחנה הריכוז בו היה זניח. אם אין התנגדויות, אשנה את הערך. אבירם - שיחה 17:57, 18 באוגוסט 2008 (IDT)
replies: text: אני מסכים, מוזר שאיש לא שם לב לכך במשך זמן רב. ‏odedee • שיחה 18:36, 18 באוגוסט 2008 (IDT)
replies: text: :אני תומך בהצעתך לעיל לקרוא לערך אושוויץ. הערך על היישוב נקרא אושווינצ'ים. דב ט. - שיחה 18:52, 18 באוגוסט 2008 (IDT)
replies: text: ::זה היה שם הערך בעבר. האמנם זו הייתה הכוונה? לא מחנה ההשמדה אושוויץ? ‏odedee • שיחה 18:59, 18 באוגוסט 2008 (IDT)
replies: text: :::כן, לדעתי די בשם אושוויץ, כי היישוב נקרא בשם אחר. דב ט. - שיחה 19:08, 18 באוגוסט 2008 (IDT)
replies: text: ::::אם כי כמובן זה הרבה פחות חשוב מהטעות העובדתית בשם הנוכחי, שעליה הצביע אבירם. דב ט. - שיחה 19:09, 18 באוגוסט 2008 (IDT)
replies: text: :::::אתם בטוחים? אם זכרוני מביקורי במקום משרת אותי נאמנה (אני אבדוק שוב) אושוויץ 1 שימש בעיקר כמחנה ריכוז, ובירקנאו היה מחנה ההשמדה. מסביב היה קומפלקס מחנות שפרט ליהודים הרבים שהובלו למותם ישר מהרכבות, גרו בו יהודים שהועסקו בעבודות כפייה (אני זוכר את ספרו של פרימו לוי שהועסק כאסיר במפעל גומי סינטטי). מה כתוב בערך? מחנה השמדה או מחנה ריכוז? קומולוס - שיחה 00:21, 19 באוגוסט 2008 (IDT)
replies: text: ::::::אכן פעל במקום מחנה הריכוז אושוויץ 1, אבל כשמזכירים את אושוויץ מתכוונים בעיקר למחנה ההשמדה אושוויץ-בירקנאו, שם נרצחו כשני מיליון איש, שהובלו למשרפות ישר מהרכבות. בכל הספרות על השואה שקראתי, נכתב מחנה השמדה אושוויץ ולא מחנה הריכוז. בכל מקרה, השם שהוחזר הוא נייטרלי - אושוויץ. אבירם - שיחה 00:50, 19 באוגוסט 2008 (IDT)
thread_title: לא מחנה ריכוז

message: עם כל הכבוד לאונסק"ו, למה צריך תבנית של אתר מורשת עולמית ישר בתחילת הערך, כאילו זה הדבר המרכזי בו? 
replies: text: אני מסכים עם האלמוני מעליי. דב ט. - שיחה 18:50, 18 באוגוסט 2008 (IDT)
replies: text: :מקובל. תודה. טופל. ‏Ori‏ • שיחה • המורשת העולמית. פשוט עולמית! 18:53, 18 באוגוסט 2008 (IDT)
replies: text: ::המרתי את התבנית בטקסט חופשי. ודאי שאין התבנית יכולה להופיע בפתיחת הערך, אבל הוא מאוד עמוס תמונות, ואין סיבה שתופיע לפתע בתחתיתו. ‏odedee • שיחה 18:58, 18 באוגוסט 2008 (IDT)

text: החזרתי. הצעד הזה אינו מקובל. התבנית מתארת את המחנה והוא אספקט בהיסטוריה שלו, שלא לומר אחידות בין כל אתרי המורשת העולמית. התבנית מופיעה במקום הרלוונטי לבקשת הקהל וההגיון, וזה במקום של "אחרי המלחמה". כרגע במצב היציב פחות 1. נא לא לשנות לפני דיון נוסף, ורצוי לא לקיים דיון ולא לשנות בכלל. הרבה תודה בשם אגודת ידידי המחנה. ‏Ori‏ • שיחה • המורשת העולמית. פשוט עולמית! 19:03, 18 באוגוסט 2008 (IDT)
replies: text: :ולבקשת עודד אני מוסיף - תבנית לא חייבת לבוא בהתחלת הערך. 80,000 דוגמאות, סתם אחת שעולה לי בראש מהימים האחרונים - רודוס (עיר) ועוד מיליון אחרות. ברור שעדיף, אבל אם זה לא מצליח בגלל תבנית אחרת או בשל ייחודו וקדושתו יוצאי הדופן של המקום הספציפי הזה, אז היא תבוא במקום המתאים. ואין בזה שום בעיה. ‏Ori‏ • שיחה • המורשת העולמית. פשוט עולמית! 19:10, 18 באוגוסט 2008 (IDT)
replies: text: ::האמירה "רצוי לא לקיים דיון ולא לשנות בכלל", היא שאינה מקובלת, וזאת בלשון המעטה. חבל שנאמרה, ואשכח אותה בזה הרגע. הכרזת המחנה כאתר מורשת עולמי איננה חלק משמעותי בהיסטוריה שלו - רחוק מאוד מזה. היא ראויה לציון, כן, אבל כאשר הערך עמוס גרפית, היא מיותרת, גם בתחתיתו. ‏odedee • שיחה 19:11, 18 באוגוסט 2008 (IDT)

text: אז אני חולק עליך. גרפיקה זה עניין שאפשר לעבוד עליו. יש גלריות, יש תמונות מימין ויש תמונות משמאל, וכל מיני שיטות אחרות, שלא לדבר על ההמצאה העולמית "ויקישיתוף". לגבי האמירה - תשכח או תזכור, הרי זה ברור לי, כמו שזה גם היה ברור לך, שהנושא קרוב לליבי ושאני אתנגד. למרות זאת, ולמרות שאני כאן וערכתי את הערך שנייה קודם לכן, לא ממש שאלת אותי מה אני חושב, והעדפת לחרבן עלי. מקווה שהיה לך טריפ טוב. אבל בוא נישאר חברים,  ‏Ori‏ • שיחה • המורשת העולמית. פשוט עולמית! 19:15, 18 באוגוסט 2008 (IDT)
replies: text: :אני לא חבר ולא אויב, אבל אם תמשיך להשתמש בדימויים האלה, אמשיך בדיון זה רק עם משתתפים אחרים. ‏odedee • שיחה 19:17, 18 באוגוסט 2008 (IDT)

text: טוב. שיהיה ככה. לא חבר ולא אוייב. ‏Ori‏ • שיחה • המורשת העולמית. פשוט עולמית! 19:19, 18 באוגוסט 2008 (IDT)
מהבחינה העניינית מסכים עם אורי. נוי - שיחה 19:22, 18 באוגוסט 2008 (IDT)
thread_title: תבנית

message: התמונה הראשונה במקביל לפתיח צריכה להיות של השער הישן עם הכתובת Arbeit macht frei אין לך סמל חזק יותר וברור מזה על מכונת ההשמדה הנאצית. שנילי • שיחה 09:50, 20 בספטמבר 2008 (IDT)
replies: text: תשאירו לקלונימוס שנמצא בעריכה לערוך. אחורי זה, הוא יעצב. אני פשוט הזזתי את התמונה שהיתה דבוקה להתחלה מימין, כי הדבר לא נהוג. ‏Ori‏ • שיחה • המורשת העולמית. פשוט עולמית! 09:51, 20 בספטמבר 2008 (IDT)
replies: text: : אושוויץ בעיני זה למעשה בירקנאו - מחנה ההשמדה. השער הישן הוא בכניסה לאושוויץ I, ולמרות שגם הוא מהווה סמל מוכר, אני מתלבט ביניהם. איתן • שיחה 09:57, 20 בספטמבר 2008 (IDT)
replies: text: ::בתגובה לאורי- ::נכון, ולכן זה נכתב בדף השיחה כהמלצה ולא התערבות בעריכה שבעיצומה. שנילי • שיחה 09:59, 20 בספטמבר 2008 (IDT)
replies: text: ::::ולענין עצמו - כיוון שמדובר בסימליות, זה הסמל החזק והמוכר ביותר, אם תעשה סקר - תראה לאנשים את תמונת הכניסה לביקרנאו ותמונת השלט הנ"ל, יש להניח שרובם יזהו את השלט עם אושוויץ או לפחות עם השואה, ולא יזהו את ההקשר של התמונה השניה (אלא מי שרגיש למסילות ברזל והקשרן הזה). שנילי • שיחה 10:02, 20 בספטמבר 2008 (IDT)
replies: text: ::::: מה שנכון עבורי ועבורך הוא להערכתי נחלת העבר, ואינו בהכרח נכון כיום. נכון שארבייט מאכט פריי היה הסמל לתרמית הנאצית, אך אושוויץ I אכן היה מחנה עבודה, וכיום יותר ויותר אנשים מודעים לכך שלא היה מחנה אחד אלא שלושה, וכי ההשמדה בוצעה בבירקנאו. מסילות הברזל הן חלק בלתי נפרד מהתמונה (ראה גם טרבלינקה.
replies: text: ::::::גם משלחות הנוער לפולין רואות בעיקר את התמונה של בירקנאו, שהוא המחנה שנוגע יותר לנו כיהודים. איתן • שיחה 10:11, 20 בספטמבר 2008 (IDT)
היה לי חשד שמדובר בעכשויזם הנובע מבקורי המשלחות. אושוויץ והשואה הם נחלת העולם כולו (או בושת העולם כולו) וההיסטוריה שלו, ולא מסעות התיור לפולין שכבר היו גדולים ממני ששללו את קיומם במתוכונת שהם מתקימים, ולא נכנס לדיון על כך היום. שנילי • שיחה 10:17, 20 בספטמבר 2008 (IDT)

text: : לא קשור לשום עכשוויזם. גם לי יש ביקורת על המסעות, אך אין קשר לתמונה. אני טרם ביקרתי במחנה (בטרבלינקה כן). לדעתי בירקנאו צריך לקבל ערך נפרד ומורחב איתן • שיחה 10:27, 20 בספטמבר 2008 (IDT)
מדובר בסימליות. יש תמונות שנתקבעו בתודעת העולם, חלקן אף בוימו אבל הם מעבר לאמת והפכו למיתוס (תמונת הלוחם הספרדי של קפרה, הנפת הדגל באיווג'ימה, או בהקשרים מקומים - פגישת הרצל עם הקיזר), כך גם סימליות השואה (לענינינו: השער עם השלט "העבודה משחררת", אבל כך גם הילד המרים ידיים בגיטו בעת האקציה, תמונות המוזלמנים בדרגשים) אינני אומר שתמונת הכניסה לבירקנאו אינה הופכת לסימלית אבל בראש הערך ראויה להופיע התמונה ההיא. לגבי ערך מורחב על בירקנאו יתכן, לא גיבשתי דעה. שנילי • שיחה 10:43, 20 בספטמבר 2008 (IDT)
מסכים לגבי ארבייט מאכט פריי כסמל לשואה, אך הוא לא יוחד דווקא לאושוויץ איתן • שיחה 11:37, 20 בספטמבר 2008 (IDT)

text: שוב, סימליות - אושוויץ הוא המושג שנתקבע בתודעה כ"מכונת ההשמדה". שנילי • שיחה 11:47, 20 בספטמבר 2008 (IDT)
thread_title:  התמונה המייצגת 

message: הוספתי את המילה "לעיתים" למשפט "לאחר ההשכמה הקשה והאלימה". אני מתבסס על ספרו של פרימו לוי, לפיו ההשכמה כללה רק את קריאתו של שומר הלילה- "לקום", שלאחריה זינקו האסירים מדרגשיהם כדי להגיע לכיורים לפני שיווצר שם תור ולהיות הראשונים בתור הלחם ("הזהו אדם", עמוד 66). כלומר, לא היה שום צורך באלימות.
thread_title:  השכמת הבוקר 

message: "תאים ששטחם היה 90 סמ"ר בלבד, אליהם הוכנסו ארבעה אסירים למשך הלילה" - תא בשטח 90 סמ"ר הוא תא שרצפתו היא 9 ס"מ על 10 ס"מ, לא נכנס אליו אפילו אדם רזה אחד. דוד שי - שיחה 07:15, 27 באוקטובר 2008 (IST)
replies: text: צודק. אבדוק שוב את המקורות. קלונימוס - שיחה 07:20, 27 באוקטובר 2008 (IST)
replies: text: :על פי ויקיפדיה האנגלית מדובר ב-1.5 מ"ר וזה מתאים למה שאני זוכר. למיטב זיכרוני, פתח הכניסה היה למטה. אביהו • שיחה 07:28, 27 באוקטובר 2008 (IST)
replies: text: ::תיקנתי ל90*90. קלונימוס - שיחה 07:42, 27 באוקטובר 2008 (IST)
thread_title:  בעיה 

message: במפה הסכמתית יש 8 שורות של בלוקים ובצילום רואים בבירור 9 שורות. יש לתקן את חוסר ההתאמה.המהנדס - שיחה
thread_title:  עוד "בעיה" במפת בירקנאו 

message: "אורך גדרותיו היה 2.5 קילומטרים מצפון לדרום, ו-2 קילומטרים ממערב למזרח" - המשפט אינו מובן לי: האם אורך כל צלע היה המידות הנ"ל? סך כל הגדרות? סכום כל שתי גדרות מקבילות? מגיסטר • שיחה 13:47, 19 בנובמבר 2008 (IST)
replies: text: תיקנתי, אנא בדוק אם הניסוח מובן יותר כעת. קלונימוס - שיחה 17:43, 19 בנובמבר 2008 (IST)
replies: text: :כעת הבנתי, אך בכל זאת שיפרתי את הניסוח - נא ודא שהבנתי נכון. מן הפרופורציות הנראות במפות ובתצ"אות, אני מבין שמידות אלה אינן כוללות את תוספת האזור הצפוני החדש יותר ("מקסיקו"), נכון? מגיסטר • שיחה 14:37, 21 בנובמבר 2008 (IST)
replies: text: ::נכון. שיניתי שם. קלונימוס - שיחה 15:44, 21 בנובמבר 2008 (IST)
thread_title:  לא ברור 

message: הערך זכה להרחבה רבתי בידי קלונימוס, וכעת זהו ערך מקיף על נושא חשוב. דוד שי - שיחה 19:14, 8 בנובמבר 2008 (IST)
replies: text: בעיה אחת ששמתי לב אליה - הערות שוליים שכוללות רק קישור, ללא הסבר. אם רוצים לשים קישור כמקור ללא שום הסבר, אז עדיף שיישאר כקישור (כך [1]) ולא כהערת שוליים. כמו כן, האם יש התייחסות לממצאים של היום?  הגמל התימני (מחלקת התלונות)   (8.11.2008 22:07)
replies: text: :לא ברור לי אם יש כאן חידוש. בספר "אושוויץ - אנטומיה של מחנה מוות" יש שרטוטים מפורטים מאד של המחנה, שנעשו על ידי האדריכלים המקוריים. כך שאני לא יודע מה בדיוק השרטוטים הללו. ובכל מקרה, לפני שתהיה בחינה מקצועית ומחקרית שלהם אין מה לעשות איתם בויקיפדיה. קלונימוס - שיחה 07:30, 9 בנובמבר 2008 (IST)
replies: text: ::נושא הקישורים תוקן. קלונימוס - שיחה 20:35, 9 בנובמבר 2008 (IST)
replies: text: ::: עברתי על הערך ברפרוף ואכן הוא נראה מתאים. זהו אחד מהערכים שוויקיפדיה העברית אינה יכולה להרשות לעצמה שלא יהיה ערך מומלץ.
הערה טכנית - הערך ארוך מדי ויש להעביר את הפרק "בירקנאו" לערך משנה. איתן • שיחה 17:18, 14 בנובמבר 2008 (IST)

text: אורך הערך אינו קריטריון מספיק לפיצול. השאלה העיקרית היא עד כמה פעלו שלושת המחנות כמכלול אחד. כצעד ראשון ניתן לבחון את 600 הקישורים לערך, ולראות האם אפשר ורצוי להפוך חלק מהם לקישורים ספציפיים להפניה לאחד מהמחנות. דוד שי - שיחה 08:23, 19 בנובמבר 2008 (IST)
replies: text: :למרות האורך הרב, נראה לי שחשוב שהערך יציג תמונה כוללת של כל המכלול. ניתוק של בירקנאו, למשל, לערך נפרד, נראה לעניות דעתי מלאכותי. קלונימוס - שיחה 08:50, 19 בנובמבר 2008 (IST)
thread_title:  מרשימת ההמתנה 

message: "מחנה BIIc היה מחנה מעבר (Durchgangslager) שגורשו מהונגריה". אני מניח (לאחר קריאת המשך השמפט) שהכוונה היא לנשים שגורשו מהונגריה, אך אני לא בטוח מספיק כדי לתקן בעצמי. AMIRBL25 - שיחה 19:15, 5 בדצמבר 2008 (IST)
thread_title:  משפט לא מובן 

message: דומה שרבים המצביעים בעד הערך כ"מומלץ" ולכן זו השעה המתאימה להכניס אותו לשכתוב מסיבי. לדוגמה, הפסקה הראשונה:
מחנה הריכוז וההשמדה אושוויץ שבפולין היה המחנה הגדול ביותר במערכת המחנות של גרמניה הנאצית במלחמת העולם השנייה, והמחנה בו הושמדו בגז המספר הגדול ביותר של יהודים בשואה. התמונה המפורסמת של שער הכניסה למחנה הריכוז אושוויץ I ועליו הכתובת "Arbeit mach frei" (העבודה משחררת), ותמונת הכניסה למחנה ההשמדה אושוויץ II, בירקנאו, הן מן התמונות המפורסמות  ביותר של השואה, והשם אושוויץ עצמו הפך לשם נרדף שלה. אושוויץ היה מחנה ההשמדה שפעל זמן רב יותר מכל שאר המחנות (מיוני 1940 עד ינואר 1945), הושקעו בו מאמצים טכנולוגיים יוצאי דופן, הרבה מעבר למה שהושקע במחנות אחרים, והתבצעו בו ביזה ושוד של הקרבנות, על רכושם וגופם, בהיקף חסר תקדים‏‏ 
אליקים אל-סבון-דאב · הודעה זו מוגשת לכם בחסות מייקל ואבי, שיווק שטיחים 02:32, 7 בדצמבר 2008 (IST)
נ.ב. יש בעיות תוכניות קשות בערך, במיוחד בהסתמכות על מקורות מיושנים, לא מדויקים או אתרי אינטרנט. כאשר בידינו מידע עדכני וזמין, הדבר אינו נדרש כלל. 
replies: text: :: מה לעשות, אורי רדלר צודק בכל דבריו איתן • שיחה 20:21, 11 בדצמבר 2008 (IST)
thread_title:  ערך לשכתוב 

message: ברוקולי, הופעה של מילה פעמיים באותו במשפט היא בדרך כלל סימן לניסוח לקוי.  שחזרת בנימוק "דווקא המשפט הקודם יותר אינפורמטיבי" את הנוסח "באושוויץ פעלו שלושה מחנות מרכזיים וכארבעים תתי־מחנות." ל-"מערכת המחנות המסועפת שפעלה באושוויץ כללה שלושה מחנות מרכזיים וכארבעים תתי־מחנות". אנא הסבר מה יותר אינפורמטיבי. קומולוס - שיחה 20:16, 11 בדצמבר 2008 (IST)
replies: text: קודם כל, היכן כתוב שלא מקובל לחזור על אותה מילה פעמיים?

text: שנית, שלושה מחנות מרכזיים וארבעים תתי-מחנות הם אכן מערכת מסועפת. ברוקס • שיחה • המורשת העולמית. פשוט עולמית! 20:18, 11 בדצמבר 2008 (IST)
replies: text: :לא אמרתי שזו אינה מערכת מסועפת, אלא שאין צורך לציין זאת פעמיים. לא הסברת איזה אינפורמציה מתווספת ("יותר אינפורמטיבי"). קומולוס - שיחה 20:56, 11 בדצמבר 2008 (IST)
replies: text: ::היכן במשפט שלך מופיעה המילה "מסועפת"? ברוקס • שיחה • המורשת העולמית. פשוט עולמית! 21:18, 11 בדצמבר 2008 (IST)
replies: text: :::אני מצטט אותך לפני שתי שורות: "שלושה מחנות מרכזיים וארבעים תתי-מחנות הם אכן מערכת מסועפת.". לכן אין צורך לכתוב זאת בפירוש. המילה אינה מופיעה אך המידע כן. לכן הנוסח שלך אינו "יותר אינפורמטיבי". טרחתי וחיפשתי עבורך מאמר קצר שמתאר ליקויים נפוצים בעברית מקוונת, אני ממליץ לך לקרוא אותו. שים לב למשפט "במשפט תקני אסור לאותה מילת עצם להופיע פעמיים". "ככה לא כותבים טקסטים". קומולוס - שיחה 21:44, 11 בדצמבר 2008 (IST)
replies: text: ::::וכי מדוע אין צורך לכתוב זאת במפורש? הקורא אמור לנחש לבד? מידע מופיע רק אם אנחנו כותבים אותו.

text: ::::ולגבי מר קפלנסקי, מי הוא שיקבע כיצד כותבים? אגב, גם בגרסא שלך המילה מחנות מופיע פעמיים... ברוקס • שיחה • המורשת העולמית. פשוט עולמית! 21:47, 11 בדצמבר 2008 (IST)
replies: text: :::::מי אתה שתקבע איך כותבים? אתה מוזמן לפנות בשאלה לכל בר סמכא בנושא כתיבה בשפה העברית (בהנחה שאתה מכיר בקיומם של כאלה פרט לעצמך) ולשאול אותו או לחפש חומר בנושא בעצמך. לשאלתך השניה -  לא צריך לכתוב את זה במפורש כי זו כפילות. המילה "מסועפת" לא מוסיפה דבר אם מפרטים את מספר המחנות. אני מחזיר לגרסה שלי. קומולוס - שיחה 22:04, 11 בדצמבר 2008 (IST)
replies: text: ::::::אני יכול לקבוע בדיוק כמו מר קפלנסקי. לשאלתך, שאלתי מישהו שמבין דבר או שניים בענייני לשון עברית (לא קוראים לו אברהם חטף פתח), והוא לא מצא שום בעיה במשפט. אין זו כפילות, כי המילה מסועפת מופיעה פעם אחת בלבד. אם תחזיר לגרסתך אשחזר אותך. ברוקס • שיחה • המורשת העולמית. פשוט עולמית! 22:06, 11 בדצמבר 2008 (IST)
replies: text: :::::::הכפילות היא במידע, לא במילים. בנוסח שלך מופיעה המילה מחנות שלוש פעמים. בשלי פעמיים כאשר אחת מהן היא בסמיכות, אתה מוזמן להציע תחליף לצירוף "תתי-מחנות". מה דעתך על "פעלו מחנות רבים - שלושה מרכזיים ועוד כארבעים משניים"? קומולוס - שיחה 22:11, 11 בדצמבר 2008 (IST)
replies: text: ::::::::כאמור, מידע לא מופיע אם לא נכתוב אותו. אין הכרח שארבעים מחנות משניים יהיו מסועפים.

text: ::::::::החלפתי את המילים האחרונות במשפט, וכעת המילה מופיעה פעמיים בלבד. לא שקודם היה משהו לא בסדר, אבל שיהיה. ברוקס • שיחה • המורשת העולמית. פשוט עולמית! 22:13, 11 בדצמבר 2008 (IST)
replies: text: :::::::::"אין הכרח שארבעים מחנות משניים יהיו מסועפים"?! אתה מוכן להסביר לי מה משמעות המילה "מסועפים" בהקשר זה? אני לא סומך על דעתך, מציע שתביא בורר. קומולוס - שיחה 22:27, 11 בדצמבר 2008 (IST)
לא קצת מוגזם להלחם על ניסוח משפט בן יומיים? אני חושב שקומולוס צודק כאן והמילה "מסועף" אינה הכרחית כלל. אפשר גם בלי שם תואר והקורא יבין היטב שמערכת שכללה כל כך הרבה מרכיבים אכן הייתה מסועפת. אליקים אל-סבון-דאב · הודעה זו מוגשת לכם בחסות מייקל ואבי, שיווק שטיחים 10:08, 12 בדצמבר 2008 (IST)

text: שיניתי את הנוסח ביום שישי. לא יואמן איזה סרטים יש כאן על שלוש מילים. קלונימוס - שיחה 18:22, 13 בדצמבר 2008 (IST)
thread_title:  מערכת מחנות מסועפת שכללה שלושה מחנות וארבעים תתי מחנות 

message: במפה החדשה המילה אושוויץ חופפת לכיתוב אחר, ועל כן בעייתית. אם תתוקן מפת הרקע, ניתן יהיה להחזיר. כרגע לגרסה יציבה ‏Ori‏ • שיחה • המורשת העולמית. פשוט עולמית! 22:56, 23 בינואר 2009 (IST)
thread_title: מפה

message: האם כדאי להוסיף בכמה מילים מה עמד מאחורי גניבת השלט בכניסה למחנה ב2009? MikePres - שיחה 13:16, 28 באפריל 2010 (IDT)
replies: text: נראה לי מיותר, לא צריך לתת את הבמה לפושעים שפלים. ‏odedee • שיחה 18:38, 28 באפריל 2010 (IDT)
thread_title: סיפור גניבת השלט ב2009

message: T-Bag - שיחה 10:25, 13 במאי 2010 (IDT)
replies: text: זה די באמצע. הסרתי את המילה "מזרח" מהפתיחה. ‏odedee • שיחה 13:34, 13 במאי 2010 (IDT)
thread_title:  אושוויץ זה לא בדרום מערב פולין? ( של היום ) 

message: בפסקה "לאחר המלחמה" נאמר שההכרזה הייתה בשנת 2002. מה המקור? הרי מצד שמאל ובתחילת הערך נאמר שזה היה ב-1979. שרשר • שיחה 23:17, 7 באוגוסט 2010 (IDT)
replies: text: צודק. תוקן. קלונימוס - שיחה 23:31, 7 באוגוסט 2010 (IDT)
thread_title:  שנת הכרזה כאתר מורשת עולמית 

message: מתחת לתמונה של הארובות, כתוב שהצריפים התכלו עם הזמן, דבר שאינו נכון! הם פורקו ונשרפו על ידי הרוסים על מנת לחמם את הכוחות, ואת הניצולים שהסתובבו באזור.
thread_title:  הצריפים 

message: בפסקה "החלוקה הפנימית של בירקנאו" בשורה על מחנה BIIc כתוב: "מחנה BIIc היה מחנה מעבר (Durchgangslager) שגורשו מהונגריה. נשים אלה גורשו בסופו של דבר למחנות ריכוז בגרמניה עצמה. לקראת פירוק מחנה אושוויץ הועברו אליו נשים מאזור BIII, "מקסיקו"." לא כתוב מחנה מעבר של מי.
replies: text: אכן, חסרה המילה "לנשים". תוקן. קלונימוס - שיחה 14:36, 23 ביולי 2012 (IDT)
thread_title:  שורה שחסר בה משהו.. בפסקה "החלוקה הפנימית של בירקנאו" 

message: לפי תכנית טלוויזיה שראיתי מדובר בקרקע שהיתה רובה של משפחה יהודית. הנאצים ימ"ש פעלו בצורה "מסודרת". כיוון שידיעתי היא מכלי שני הייתי מאוד מעוניין שמי שיש לו גישה למידע מוסמך יותר למלא את החסר בנושא. 46.120.250.99 21:57, 26 בפברואר 2013 (IST)
thread_title: הקרקע שעליה הוקם מחנה ההשמדה אושוויץ

message: גרמניה פתחה בחקירה נגד 50 שומרים במחנה ההשמדה אושוויץ-בירקנאו בחשד לסיוע לרצח.
כתבה בהארץ 06-04-2013.Mr.Shoval - שיחה 00:44, 7 באפריל 2013 (IDT)
thread_title: העמדה לדין לאחרונה 2013

message: בדף מופיע אל"מ שמשון רוזן ז"ל, שנהרג לפני שנה בתאונת טיסה. שאלה לעורכים: האם נהוג לעדכן ולציין ז"ל ? Mr.Shoval - שיחה 10:40, 29 באפריל 2013 (IDT)
replies: text: לא • חבר לחיים - אמצו כלב! ‏Ori‏ • PTT‏ 12:30, 29 באפריל 2013 (IDT)
thread_title: אל"מ רוזן

message: המשפט הז הדורש בדיקה. פעולות ההשמדה לא התחילו כל כך מוקדם. Nachum - שיחה 11:14, 4 בנובמבר 2013 (IST)
thread_title:  היה זה מחנה ההשמדה שפעל במשך הזמן הרב ביותר (מיוני 1940 עד ינואר 1945) מכל מחנות ההשמדה, 

message: חייב לומר שמיקומה של תמונת היהודים מהרי הקרפטים בתחילת הערך מפריע לי. נראה לי שמיקומה הנכון יותר הוא בהמשך הערך, אולי ליד הפיסקה על מספר הנרצחים. הצבת התמונה בתחילת הערך מוציא משהו מהיובש הנדרש כאן. אני יודע שזה נשמע אולי חסר רגש, אבל דווקא בערך כזה חייבים לשמור על היובש האנציקלופדי ולתת לקורא להגיע למסקנות משלו. קלונימוס - שיחה 22:29, 13 באפריל 2015 (IDT)
replies: text: תוכל בבקשה בבקשה להסביר מדוע המיקום הנוכחי מפריע? הערך עוסק באתר השמדה המוני והתמונה ממחישה את העניין.

text: המילה "רגש" בהקשר שהזכרת לא מובנת לי. גם עניין זה צריך הסבר. איך קשור רגש להמחשה?

text: תודה מראש על התשוב/ות.
replies: text: :התלבטתי כמה ימים. העניין מטריד אותי, אבל יהיה לי קשה לנסח את הסיבה. לפיכך, מושך את ההערה ומשאיר את התמונה במקומה (מבחינתי לפחות). קלונימוס - שיחה 07:31, 16 באפריל 2015 (IDT)
replies: text: :: איש יקר, ראיתי שערכת את הכיתוב מתחת לתמונה, הוספת כוכביות. תודה רבה.
replies: text: ::: ברצון. ומי אתה?... קלונימוס - שיחה 12:46, 16 באפריל 2015 (IDT)
מודע לרגישות העניין ולכן אינני עורך אלא מעלה זאת לדיון. אולי הדיון יהיה פילוסופי ולכאורה לא שייך לכאן אך עיסוק בסמלים הוא מלכתחילה חמקמק, לא עובדתי ונתון לוויכוח.
המשפט הבא מתוך הפתיח (פסקה אחת לפני האחרונה):
"המונח "אושוויץ" הפך לשם נרדף לשואה, ולסמל לרוע ולאכזריות האדם, לעינויים ולסבל."
מציע לשנות ניסוח ל:
"המונח "אושוויץ" הפך לשם נרדף לשואה, ולסמל לרוע האדם ולמעשים שהוא עשוי לעולל מתוך שנאה או בשם אידאולוגיה".
גילגול - שיחה 23:11, 8 במאי 2016 (IDT)

text: למה חשובה לך התוספת הזו? קלונימוס - שיחה 06:41, 9 במאי 2016 (IDT)
thread_title:  תמונה בתחילת הערך 

message: הפרק בערך שעוסק בכך, הפתיח ותבנית הערך המומלץ אינם מתואמים - במיוחד בולט ההבדל בין הפתיח לפורטל:ערכים מומלצים/ערכים/אושוויץ. שיר § שיח §  11:36, 28 בינואר 2019 (IST)
thread_title:  חוסר תאימות בהצגת מספר הנספים 

message: קובץ מוויקישיתוף שבשימוש בדף זה הועמד למחיקה:
* 
להשתתפות בדיון המחיקה יש לעיין בדף הצעת המחיקה. —Community Tech bot - שיחה 15:51, 13 בינואר 2020 (IST)
thread_title:  קובץ מוויקישיתוף שנמצא בשימוש בדף  מועמד למחיקה 

message: :דיווח מהדף ויקיפדיה:דיווח על טעויות
דר מנגלה לא היה רופא בניגוד לכתוב שהסלקציה נערכה על ידי רופא.
replies: text: Nach einem Fronteinsatz als Truppenarzt bei der 5. SS-Panzer-Division „Wiking“ wurde Mengele von Mai 1943 bis Januar 1945 als Lagerarzt im KZ Auschwitz-Birkenau eingesetzt. היה רופא צבאי.
replies: text: :אכן היה רופא צבאי. ראו בערך עליו. קלונימוס - שיחה 14:34, 31 בינואר 2020 (IST)
thread_title:  דיווח שאורכב ב-24 בינואר 2020 

message: בפיסקה "החלוקה הפנימית של בירקנאו" נכתב: "אזור BII חולק גם הוא לשבעה תתי-מחנות". בהמשך מנויים רק שישה; האם מדובר בטעות? אבי גדור - שיחה 22:10, 25 בינואר 2020 (IST)
replies: text: מתייג את  ו. אבי גדור - שיחה 19:54, 30 בינואר 2020 (IST)
thread_title:  מחנות אזור BII  

message: :דיווח מהדף ויקיפדיה:דיווח על טעויות
למחתרת לא הבריחו רק 4 בנות אבק שריפה
המון נשים שעבדו במפעל אוניון ליצור נשקים החביאו את אבק השריפה על גופן ובחזרה מהמחנה הן היו מסתדרות ומעבירות את אבק השריפה לגברים ובסוף זה הגיע לזונדרקומנדו, 4 הבנות היו המנהיגות של איסוף אבק השריפה ואלו שגיסו את שאר הנשים לעשות זאת גם בסוף תפסו אותן, עינו אותן והן לא אמרו דבר. ואחרי זה תלו אותן מול כל המחנה.
replies: text: :אני מניח שהתכוונת למשפט "ארבע מן הצעירות שהבריחו את חומר הנפץ למחנה..."; הוא מציין כמובן ארבע נשים מתוך אלו שהבריחו חומרי נפץ, ולא גורס שהיו רק ארבע נשים כאלו. בברכה, אבי גדור - שיחה 21:21, 19 במאי 2020 (IDT)
thread_title:  דיווח שאורכב ב-19 במאי 2020 

message: הניקוד אַוּשְׁוִויץ שבראש הערך אינו הגיוני. שורוק אינו יכול לבוא אחרי אות בתנועה. אני מניח שהניקוד הזה נועד לכוון להגייה [awšvits], ובמצב כזה לכאורה הניקוד צריך להיות אַוְשְׁוִיץ. למעשה סביר להניח שאף אחד לא יבין את הניקוד הזה, ולכן אני סבור שמוטב להסיר אותו כליל, ולהוסיף תעתיק מדויק של ההגייה. מור שמש - שיחה 14:41, 26 בינואר 2021 (IST)
thread_title:  ניקוד 

message: סיפורו האישי של דוד דושמן, שכחייל השתתף בשחרור אושוויץ, אינו הסיפור ההיסטורי של אושוויץ ואין לא מקום בערך. התיאור "ועם הטנק הוא דרס והרס את הגדר החשמלית של המחנה" הוא מופרז. את מחנה בירקנאו הקיפה גדר באורך של כ-4 ק"מ והגדר עמדה על תילה(ועדיין עומדת) גם לאחר השחרור - פריצת הגדר באמצעות T-34 יצרה פירצה של מטרים בודדים. העובדה שהטנק בו נהג דושמן פרץ את הגדר בדריסה בנקודה מסוימת היא וודאי בעלת משמעות רגשית לדושמן אבל חסרת חשיבות לערך אושוויץ. אני מניח שגם לחיילי הצבא האדום האחרים ששיחררו את אושוויץ ישנם סיפורים אישיים מרגשים שאין להם זכר בערך. אם יכתב ערך על דוד דושמן יש מקום להכניס את הסיפור לשם. --בן אביגדור - שיחה 10:23, 8 ביוני 2021 (IDT)
טעיתי. התמונה לפי יד ושם היא מאושוויץ בירקנאו. אני מתנצלת. אני לא יודעת איך מוחקים את השיחה שפתחתי.  Mitzikit - שיחה 12:55, 6 בנובמבר 2021 (IST)
thread_title:  דוד דושמן  

message: שלום עורכים יקרים,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*https://www.kan.org.il/Item/?itemId=126020 נמצא כקישור שבור. מומלץ להוסיף https://web.archive.org/web/20220428053847/https://www.kan.org.il/item/?itemId=126020 לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 21:46, 6 בנובמבר 2022 (IST)
thread_title:  נמצאו קישורים חיצוניים שצריכים תיקון (נובמבר 2022) 

message: קטגוריה:ערכים שיש לתקן בהם קישורים חיצונייםשלום עורכים יקרים,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*https://www.bvd.co.il/%D7%9E%D7%A2%D7%A6%D7%91%D7%99%D7%9D-%D7%95%D7%90%D7%93%D7%A8%D7%99%D7%9B%D7%9C%D7%99%D7%9D-%D7%9B%D7%9C-%D7%9E%D7%94-%D7%A9%D7%9B%D7%93%D7%90%D7%99-%D7%9C%D7%93%D7%A2%D7%AA/%D7%90%D7%93%D7%A8%D7%99%D7%9B%D7%9C%D7%95%D7%AA-%D7%91%D7%A2%D7%95%D7%9C%D7%9D/%D7%9C%D7%91%D7%A0%D7%95%D7%AA-%D7%90%D7%AA-%D7%94%D7%92%D7%99%D7%94%D7%A0%D7%95%D7%9D-%D7%9B%D7%9A-%D7%94%D7%95%D7%A7%D7%9D-%D7%9E%D7%97%D7%A0%D7%94-%D7%90%D7%95%D7%A9%D7%95%D7%95%D7%99%D7%A5-%D7%91/ נמצא כקישור שבור. מומלץ להוסיף https://web.archive.org/web/20201201091053/https://www.bvd.co.il/%D7%9E%D7%A2%D7%A6%D7%91%D7%99%D7%9D-%D7%95%D7%90%D7%93%D7%A8%D7%99%D7%9B%D7%9C%D7%99%D7%9D-%D7%9B%D7%9C-%D7%9E%D7%94-%D7%A9%D7%9B%D7%93%D7%90%D7%99-%D7%9C%D7%93%D7%A2%D7%AA/%D7%90%D7%93%D7%A8%D7%99%D7%9B%D7%9C%D7%95%D7%AA-%D7%91%D7%A2%D7%95%D7%9C%D7%9D/%D7%9C%D7%91%D7%A0%D7%95%D7%AA-%D7%90%D7%AA-%D7%94%D7%92%D7%99%D7%94%D7%A0%D7%95%D7%9D-%D7%9B%D7%9A-%D7%94%D7%95%D7%A7%D7%9D-%D7%9E%D7%97%D7%A0%D7%94-%D7%90%D7%95%D7%A9%D7%95%D7%95%D7%99%D7%A5-%D7%91/ לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 14:09, 5 ביוני 2023 (IDT)
thread_title:  נמצאו קישורים חיצוניים שצריכים תיקון (יוני 2023)